Αγκιναρόπιτα κεφαλονίτικη
Απολαύστε μια παραδοσιακή συνταγή για την πιο γνωστή πίτα της Κεφαλονιάς, την αγκιναρόπιτα!
15 αγκινάρες, καθαρισμένες, τριμμένες με λεμόνι, 150 γρ. ρύζι Καρολίνα, πλυμένο στο σουρωτήρι, 1 μάτσο άγριος μάραθος ή άνηθος, 1 χουφτίτσα φύλλα δυόσμου, κομμένα, 1 μάτσο μαϊντανός, ψιλοκομμένος, 5-6 σκελίδες σκόρδο, λιωμένες, 1 μεγάλο ξερό κρεμμύδι, ψιλοκομμένο, 2 κουτ. σούπας πελτές, αλάτι και πιπέρι, 2 φλιτζ. τσαγιού νερό, 1 φλιτζ. τσαγιού ελαιόλαδο, 150 ml κρασί, προτιμότερο λευκό, 120 ml ελαιόλαδο, 1/2 κοφτό κουτ. γλυκού αλάτι, 1/3 φλιτζ. τσαγιού νερό, 500-600 γρ. αλεύρι για όλες τις χρήσεις
Για την αγκιναρόπιτα κεφαλονίτικη, βάζουμε σε βαθύ μπολ όλα τα υγρά και το αλάτι και αρχίζουμε να ρίχνουμε το αλεύρι, ζυμώνοντας μέχρι να γίνει μια λεία ζύμη. Τη σκεπάζουμε με πετσέτα να ξεκουραστεί και ετοιμάζουμε τη γέμιση. Για τη γέμιση της αγκιναρόπιτας,  κόβουμε τις αγκινάρες σε κύβους και τις ανακατεύουμε σε μια λεκάνη με όλα τα μυρωδικά, το κρεμμύδι, το σκόρδο, το ελαιόλαδο και το ρύζι. Διαλύουμε τον πελτέ στο νερό, το ρίχνουμε κι αυτό και αλατοπιπερώνουμε. Για την αγκιναρόπιτα, προθερμαίνουμε τον φούρνο στους 200°C. Χωρίζουμε τη ζύμη σε δύο άνισα μέρη, ανοίγουμε το μεγαλύτερο τόσο ώστε να καλύπτει τον πάτο και τα πλαϊνά του ταψιού. Το φύλλο είναι χοντρούτσικο.Το τοποθετούμε στο λαδωμένο ταψί.  Αδειάζουμε πάνω τη γέμιση προσεκτικά, ώστε να απλωθεί ομοιόμορφα.Ανοίγουμε και το μικρότερο φύλλο ακριβώς όσο είναι το ταψί και το τοποθετούμε από πάνω.Γυρίζουμε το κάτω φύλλο προς τα μέσα, ώστε να κολλήσει με το επάνω και να εγκλωβίσουμε τη γέμιση. Αλείφουμε την επιφάνεια της αγκιναρόπιτας με λάδι, δεν χαράζουμε, τη ραντίζουμε με λίγο νερό και φουρνίζουμε για 30 λεπτά. Χαμηλώνουμε τη θερμοκρασία στους 170°C και συνεχίζουμε το ψήσιμο για 30 λεπτά ακόμα, μέχρι να ροδίσει ευχάριστα το φύλλο και να πήξει το ρύζι στο εσωτερικό της αγκιναρόπιτα κεφαλονίτικης.
Αγκινάρες,Αλεύρι (ζύμες),Vegan